A primma mençión stórica a l'è do 869, quande l'inperatô do Sacro Impeo Roman Ludovico II o l'à dæto Dêuva comme regàllo a-a sêu mogé Engelberga pe anâ a caccia. Dêuva o l'ëa quindi diventóu feudo inperiâle in te moén di famigge zeneixi comme i Döia, i Fieschi e i Spinola. L'è pe questa raxón che questo comûne o l'è stæto ligòu a-a Repubbrica de Zena pe tanti sécoli. Da-o 1797 a-o 1805 o l'à fæto parte da Repûbbrica Ligûre, pöi scinn-a a-o 1814 o l'ëa parte de l'impero napoleònico e da-o 1815 parte do Regno de Sardegna in ta División de Zena e in ta Provinsa de Nêuve. Da-o 1859 o fa parte da Provinsa de Lisciandria.